04/08/2017 | Administración LocalMunicipal
Santiago de Compostela
Persoal
Anuncio das bases para a provisión de dous postos de traballo de xefe de sección do departamento de informática do Concello de Santiago de Compostela

ANUNCIO BASES PARA A PROVISIÓN DE DOUS POSTOS DE TRABALLO DE XEFE DE SECCIÓN DO DEPARTAMENTO DE INFORMÁTICA DO CONCELLO DE SANTIAGO DE COMPOSTELA A concelleira-delegada de economía e facenda, por Decreto do 19 de xullo de 2017, aprobou as bases específicas da convocatoria para a provisión, polo sistema de concurso, dos postos de traballo de xefe de sección de sistemas e comunicación e de xefe de sección de aplicacións de xestión e administración electrónica do servizo de informática do Concello de Santiago: 1.–Obxecto. É obxecto das presentes bases a provisión dos postos vacantes de xefe de sección de sistemas e comunicación e de xefe de aplicacións de xestión e administración electrónica, do Servizo de Informática, reservados a funcionarios do Concello de Santiago, e a cubrir mediante o procedemento de concurso de méritos previsto nos artigos 78 e 79 do RD Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, coas seguintes características: XEFATURA DE SECCIÓN DE SISTEMAS E COMUNICACIÓNS: Código do posto: 1610F2224 Funcionario/a de administración especial, grupo A de titulación, subgrupo A2. Tipo de posto: singularizado. Forma de provisión: concurso específico Reservado a funcionarios/as do Concello de Santiago de Compostela. Requisitos: Dipolomatura en informática ou equivalente. Suxeito ó réxime de especial dedicación. Nivel 24 de complemento de destino. FUNCIÓNS: Xestión do sistema de información no seu ámbito de competencia, que abrangue a implantación e mantemento do centro de proceso de datos, os sistemas centrais, os xestores de bases de datos, os equipos de usuario, os servizos básicos de informática e ofimática, e en xeral todo o equipamento informático e de telecomunicacións de voz e datos e outras infraestruturas de seguridade e soporte. Xestión dos recursos humanos, materiais e técnicos da sección de modernización de sistemas e comunicacións. Coordinación do centro de atención ó usuario. Realización de informes, propostas de mellora e cantas actuacións no seu ámbito de competencia sexan solicitadas pola xefatura do servizo de informática para as funcións que lle sexan propias. Outras funcións inherentes á súa categoría profesional. XEFATURA DE SECCIÓN DE APLICACIÓNS DE XESTIÓN E ADMINISTRACIÓN ELECTRÓNICA: Código do posto: 1620F2224. Funcionario/a de administración especial, grupo A de titulación, subgrupo A2. Tipo de posto: singularizado. Forma de provisión: concurso específico Reservado a funcionarios/as do Concello de Santiago de Compostela. Requisitos: Dipolomatura en informática ou equivalente. Suxeito ó réxime de especial dedicación. Nivel 24 de complemento de destino. FUNCIÓNS: Xestión do sistema de información municipal no seu ámbito de competencia, que abrangue o desenvolvemento, implantación e mantemento de aplicacións informáticas, bases de datos, a intranet, o sitio ou sitios web, a sede electrónic e en xeral o software de soporte á xestión e ós servizos de administración electrónica. Xestión dos recursos humanos e materiais da sección de aplicacións de xestión e administración electrónica, Realización de informes, propostas de mellora e cantas actuacións no seu ámbito de competencia sexan solicitadas pola xefatura do servizo de informática para as funcións que lle sexan propias. Outras funcións inherentes á súa categoría profesional.2.–Requisitos dos aspirantes.2.1. Poderá participar neste procedemento de provisión de posto de traballo por concurso específico de méritos o persoal funcionario de carreira do Concello de Santiago de Compostela que cumpra os seguintes requisitos, na data de finalización do prazo para a presentación de instancias: 1. Pertencer á Escala de Administración Especial, subescala técnica, clase técnico medio, do subgrupo A2 dos establecidos no artigo 76 do RD Lexislativo 5/205, de 30 de outubro, polo que se aproba o Texto Refundido da Lei do Estatuto Básico do Empregado Público, categoría de informático.2. Ter transcorridos máis de dous anos dende a obtención do último posto de traballo con carácter definitivo.3. Estar en calquera situación administrativa, agás os suspendidos en firme.2.2. O persoal funcionario que ocupe un posto de traballo en comisión de servizos e que cumpra os requisitos sinalados poderá participar neste proceso. No caso de non participar ou non acadar o posto desempeñado en comisión de servizos na presente convocatoria, volverá ao seu posto de orixe.2.3. Os funcionarios en situación administrativa de expectativa de destino ou excedencia forzosa estarán obrigados a concursar, de conformidade co establecido no artigo 29.5 e.6 da Lei 30/1984, do 02 de agosto.3.–Solicitudes.3.1. As solicitudes para tomar parte neste proceso dirixiranse ao Sr. Alcalde-presidente do Concello de Santiago de Compostela. A solicitude deberá ir acompañada dun “curriculum vitae” no que se xustifique, mediante certificación ou copia compulsada, os méritos que se aleguen.3.2. As solicitudes deberán presentarse no prazo de 15 días hábiles a partir do seguinte ao da publicación da convocatoria no Boletín Oficial do Estado. Unha reseña da convocatoria publicarase no Diario Oficial de Galicia, e o contido das bases íntegras no Boletín Oficial da Provincia Os actos derivados deste proceso publicaranse no Taboleiro de Edictos do Concello de Santiago de Compostela.3.3. As solicitudes poderán presentarse no Rexistro Xeral do Concello de Santiago de Compostela, e igualmente nos lugares e formas establecidos no artigo 16 da Lei 39/2015, de 1 de outubro, de procedemento administrativo común das administracións públicas No suposto de presentación en oficina de Correos, deberá realizarse en sobre aberto para que a solicitude sexa datada e selada polo empregado de Correos antes de ser certificada.4.–Admisión de aspirantes.4.1. Rematado o prazo de presentación de solicitudes, a Concelleira-delegada de economía e facenda ditará resolución aprobando a lista provisional de admitidos e excluídos. Esta Resolución, que será publicada no Taboleiro de Edictos da Corporación, conterá a relación nominal dos excluídos con indicación das causas de non admisión.4.2. Os aspirantes excluídos expresamente, e os que non figuren na relación de admitidos nin na de excluídos, disporán dun prazo único e improrrogable de dez días hábiles, contados a partir do seguinte ao da publicación no Taboleiro de Edictos, para emendar o defecto que motivou a súa exclusión ou a non inclusión expresa. Quen dentro do prazo sinalado non emende os defectos xustificando o seu dereito a ser admitido, será excluído do proceso selectivo con carácter definitivo. Pola súa parte, os aspirantes que detectaran erros na consignación dos seus datos persoais poderán manifestalo no prazo sinalado.4.3. Rematado o prazo de emenda de defectos das solicitudes, publicarase no Taboleiro de Edictos da Corporación Resolución declarando aprobada a relación definitiva de aspirantes admitidos e excluídos.5.–Comisión de Valoración. A Comisión de Valoración estará composta polos seguintes membros, cos seus respectivos suplentes: Presidente: un funcionario do Concello de Santiago de Compostela. Vogais: Tres funcionarios. Secretario: un funcionario do Concello de Santiago de Compostela, con voz e voto. Todos os membros deberán pertencer a un grupo de titulación igual ou superior ao esixido para os postos convocados; e posuír o grao persoal ou desempeñar postos de nivel igual ou superior aos convocados.6.–Méritos.6.1. Primeira fase: nesta primeira fase serán obxecto de valoración os seguintes méritos: 1. Grao persoal (nivel) consolidado: a) Por ter consolidado un grao persoal igual ou superior ao nivel do posto que se solicita: 13 puntos. b) Por ter consolidado un grao persoal igual ou superior ao nivel do posto que se solicita: 10 puntos.2. Traballo desenvolvido: ata un máximo de 12 puntos, a razón de 2 puntos por ano completo de servizo na mesma área funcional ca do posto solicitado.3. Formación: Puntuarase ata un máximo de 20 puntos. Únicamente se valorarán os cursos de formación e perfeccionamento directamente relacionados coas funcións dos postos de traballo ofertados, organizados por entidades públicas ou homologados por elas: Por participar como alumno/a nun curso de menos de 40 horas: 1 punto. Por participar como alumno nun curso de 40 horas ou máis: 2 puntos. Por participar como profesor nun curso de menos de 40 horas: 2 puntos. Por participar como profesor nun curso de 40 horas ou máis: 4 puntos.4. Titulación: por ter unha titulación superior á requirida para a provisión do posto solicitado: a) Doutor ou equivalente: 10 puntos. b) Licenciado, enxeñeiro ou equivalente: 5 puntos.5. Antigüidade: valoraranse os anos de servizo en calquera das Administracións Públicas, a razón de 0,25 puntos por cada mes, e ata un máximo de 30 puntos. Os méritos serán valorados con referencia á data de peche do prazo de presentación de solicitudes. Nos méritos “formación” e “titulación”, no suposto de varios títulos, soamente de terá en conta o de nivel superior. A puntuación mínima para superar esta primeira fase e poder continuar no proceso de provisión é de 30 puntos.6.2. Segunda fase: consistirá na comprobación e valoración dos méritos específicos adecuados ás características de cada posto, mediante a presentación dunha memoria cunha extensión máxima de 15 follas tamaño DIN A-4, que conterá unha análise das tarefas do posto e dos requisitos, condicións e medios necesarios para o seu desempeño, a xuízo do candidato, con base na descrición recollida no punto primeiro das presentes bases. Na avaliación da memoria prestarase especial atención a:  A flexibilidade mental de criterios  As habilidades para a obtención e análise da formación  A orientación ao cliente ou usuario  O interese pola innovación  A capacidade de síntese  E a perspectiva estratéxica A puntuación máxima desta segunda fase será de 25 puntos, resultado da media aritmética das outorgadas por cada membro da Comisión de Valoración, desbotándose a máxima e a mínima concedidas ou, no seu caso, unha das que aparezan repetidas como tales.7.–Resolución. A Comisión de Valoración, na proposta de resolución, deberá facer constar a puntuación en cada apartado e total de cada un dos candidatos, ordenadas de maior a menor, propoñendo para o posto ao que obtivese maior puntuación total. A proposta se elevará ó órgano competente para a resolución do concurso, resolución que se publicará no taboleiro de edictos e no Diario Oficial de Galicia.8.–Toma de posesión. A toma de posesión do posto adxudicado deberá efectuarse no prazo de tres días hábiles a contar dende o día seguinte ao de cesamento ou do cambio de situación administrativa que en cada caso corresponda, que deberá efectuarse dentro dos tres días hábiles seguintes á publicación da resolución definitiva do proceso no Diario Oficial de Galicia. O cómputo dos prazos posesorios iniciarase cando finalicen os permisos ou licenzas que fosen concedidos aos interesados.9.–Impugnación. A convocatoria e as súas bases específicas, así como cantos actos administrativos delas se deriven, poderán ser impugnadas polos interesados nos casos e na forma previstos na Lei 39/2015, de procedemento administrativo común das administracións públicas. O que se publica para xeral coñecemento. Santiago de Compostela, 20 de xullo de 2017. A concelleira-delegada de economía e facenda (P. D. xunta de goberno local de 28/06/2017) Asdo.: María Rozas Pérez